Ján Dekan

Doc. PhDr. **Ján Dekan**, DrSc., (* 6. február 1919, Šahy – † 21. august 2007, Bratislava) bol slovenský archeológ a historik, umenovedec, vysokoškolský pedagóg, spisovateľ a publicista. Patril medzi významné osobnosti československej vedy druhej polovice 20. storočia. 

## Život
Študoval na Filozofickej fakulte Univerzity Komenského v Bratislave. Promoval v roku 1943. V rokoch 19461948 a 19511952 pôsobil v Historickom ústave Slovenskej akadémie vied.  V období 19481951 pracoval v Matici slovenskej v Martine. Ako externý riaditeľ Štátneho archeologického ústavu sa podieľal na založení Archeologického ústavu Slovenskej akadémie vied. V rokoch 19531964 učil na Filozofickej fakulte Univerzity Komenského v Bratislave, v rokoch 19531957 bol zároveň dekanom fakulty. Od roku 1964 do roku 1973 pracoval v Archeologickom ústave Slovenskej akadémie vied v Nitre. Od roku 1973 do roku 1987 bol riaditeľom Umenovedného ústavu Slovenskej akadémie vied v Bratislave. 
Od roku 1975 bol členom predsedníctva Slovenskej akadémie vied a od roku 1977 členom predsedníctva Česko-slovenskej akadémie vied. V roku 1980 sa stal akademikom Slovenskej akadémie vied a v roku 1981 akademikom Česko-slovenskej akadémie vied. 

Centrom vedeckého záujmu doc. Dekana bol problém klasickej archeológie, avarsko-slovanskej symbiózy, Veľkej Moravy a antického a byzantského umenia. 
V rokoch 19511956 viedol archeologický výskum na Devíne a v Rusovciach. Je autorom viacerých vedeckých prác, knižných publikácií, populárnovedeckých štúdií v domácich aj zahraničných odborných časopisoch.

## Zásluhy
Zaslúžil sa o rozvoj archeológie a umenovedy na Slovensku.

## Vyznamenania
* Národná cena SSR (1977)
* Rad práce (1979)

## Dielo
### Monografie
* Začiatky slovenských dejín a ríša Veľkomoravská  (1951)
* Poéma o hrdinstve  (1974)
* Veľká Morava, doba a umenie (1976)/Velká Morava, doba a umění  (1980)/The Great Moravian Empire. Its Art and Times (1980)/A Nagymorva Birodalom – kora és művészete (1980)/Grossmähren – Epoche und Kunst (1980)

### Ďalšia tvorba
* Za stalinské riešenie etnogenézy  (1951)
*  Herkunft und Ethnizität der gegossenen Bronzeindustrie der VIII. Jahrhunderts in Karpatenbecken  (1972)
* Ján Kulich – album  (1974)
* Apoteóza slobody na antickej mise zo Stráží  (1979)
* Odev nášho ľudu (spolu s M. Benkom a M. Benžom) (1983)
* Život a dielo (2005)

### Publicistika
* K problémom slovanského osídlenia na Slovensku, Historica Slovaca, 55 – 82, (1948)
* Začiatky slovenských dejín a ríša Veľkomoravská, Slovenské dejiny II. Bratislava (1951)
* Výskum na Devíne roku 1950. AR 3, s. 164 – 168

## Referencie

## Zdroj

Kategória:Osobnosti zo Šiah
Kategória:Slovenskí archeológovia
Kategória:Slovenskí historici
Kategória:Slovenskí spisovatelia
Kategória:Slovenskí publicisti
Kategória:Slovenskí vysokoškolskí pedagógovia
Kategória:Absolventi Filozofickej fakulty Univerzity Komenského v Bratislave
Kategória:Pracovníci Slovenskej akadémie vied
Kategória:Pracovníci Matice slovenskej
Kategória:Vyučujúci na Filozofickej fakulte Univerzity Komenského v Bratislave
Kategória:Dekani Filozofickej fakulty Univerzity Komenského
Kategória:Riaditelia ústavov Slovenskej akadémie vied
Kategória:Akademici Slovenskej akadémie vied
Kategória:Akademici Československej akadémie vied